"Tuld ma tulin viskama maa peale." Luuka 12:49
One Way - Üks tee
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Nagu tavaliselt, toodab saadet misjoniühendus One Way Mission.
Tere tulemast saatesse!
Täna kuuleme One Way uutest plaanidest Aasias.
Õpetusosas jutlustab Hannu Äimänen.
One Way Mission alustab tööd Tais.
Alustame linnamisjonitööd Tai pealinnas Bangkokis.
Tööd hakkab juhtima kogenud misjonitöötaja Yrjö Pajunen.
Yrjö on täna minuga stuudios. - Tere tulemast! - Aitäh.
- Milline maa on Tai?
- Taid tuntakse maailmas naeratuste maana.
Samuti on see budistlik maa, kuningriik
ja rahvastikku on ligi 70 miljonit.
- Oled elanud perega Tais juba 30 aastat.
Võiks arvata, et olete naise ja pojaga rohkem taimaalased
kui soomlased.
- Ise küll tunneme nii.
- Mida olete seal teinud?
- Olen teinud misjonitööd FIDA esindajana,
viimased kümme aastat Bangkokis.
- Töö laienemine Taisse on One Way'le suur väljakutse.
Meil on tegemist kogu maailmas juba üsna palju.
Kuidas näeb seda kõike One Way Missioni tegevjuht
Tapani Suonto?
- Kasv ei ole One Way Missioni jaoks eesmärk omaette.
Meile saabub maailmast pidevalt erinevaid abipalveid,
millele me ei suuda kahjuks vastata.
Eelkõige on töös oluline leida Püha Vaimu juhtimine.
Kui Yrjö Pajunen rääkis oma nägemusest
Bangkoki Chinatowni kohta, tundsime,
et peame sellesse väljakutsesse tõsiselt suhtuma.
Meil on pikk linnamisjoni töökogemus Soomes -
27 aastat oleme teinud reedeti tänavatööd Helsingis,
meil on olnud "Operatsioon Öö",
meil on linnamisjoni töökeskus "One Way House" Helsingi kesklinnas
ja paljud meie turvakodud töötavad linnatänavailt leitud inimestega.
Linnamisjonitööd teeme ka Hiinas, Iisraelis, Nepaalis,
Eestis, Venemaal, Mongoolias.
On huvitav näha, kuidas linnamisjon toimib Tais ja Bangkokis.
Soomes on kindlasti palju innukaid kristlasi,
kes selles töös pärast käivitamist kaasa löövad.
Viimased aastad on olnud majanduslikult
One Way'le üsna rasked.
Võidakse küsida, kas meie ressurssidest piisab?
Oleme alati usus peale hakanud ja nii teeme ka seekord,
kuna tunneme Püha Vaimu õhutust.
One Way nägemus maailmas on töötada kohalike töötajate kaudu
ning mobiliseerida neid.
Koolitame ja palkame neid tööle erinevates maailma paikades.
Yrjö ülesanne on töö Bangkokis käima lükata
ja koguda kohalikku rahvast oma nägemust ellu viima.
Yrjö on elanud Tais 30 aastat ja on juba pooleldi tailane.
- Yrjö Pajunen, oled teinud Bangkokis misjonitööd juba 10 aastat,
milline tööpõld on Bangkok.
- Seal on palju rahvast, sinna tuleb kogu riigist
üha rohkem rahvast, kuna majanduslik olukord on halb
ning tullakse Bangkokki tööd otsima.
See on tekitanud suuri probleeme - slumme, vaesust, prostitutsiooni,
seda kõike tekitab suur rahvamass.
Selles mõttes esitab tööpõld suure väljakutse ja vajab abi.
Olen olnud seal piisavalt kaua ja tean,
et kõige pimedam piirkond, kus on kõige vähem evangeeliumi,
on nn Hiinalinn, kus elab ligi 4 miljonit inimest
ja seal on vaid üks väike kirik.
Meil on soov minna sinna ja aidata neid inimesi.
- Niinimetatud Chinatowni? - Jah.
- Kõlab üsna suure väljakutsena. Kuidas kavatsed seal tööd alustada?
- Väljakutse innustab. See peab olema midagi uut,
mida pole varem tehtud - see innustabki meid.
Lähme uurima, kuidas neid inimesi kõige paremal viisil elus aidata.
Tai tööd hakkab Soomes koordineerima Yrjö pikaaegne sõber Esa Juutilainen.
Esa on Yrjö tööga Taimaal juba varem tutvunud.
Yrjö on olnud misjonärina Tais juba 30 aastat.
Olen käinud seal kaks korda, mitte üksnes tööga tutvumas,
vaid Yrjöga koos töötamas.
Rääkisin kogudustes ja õpetasime koos.
Kui tutvusin seal Yrjö tööga, meenus mulle Paulus.
Yrjö armastas neid inimesi südamest ja kannatas langenute pärast.
Kui kedagi oli vaja nuhelda, Yrjö tegi seda,
teisi ta julgustas.
Ta tõi inimesi autoga koosolekutele -
vanureid, lapsi ja neid, kes ise kuidagi kohale ei pääsenud.
Yrjö oli eriline misjonär, kuna nende uksed olid alati
koguduse liikmeile avatud ja neid käis kohal terve päev.
Nad käisid seal söögiaegadel ja muul ajal pakuti neile samuti
midagi juua-süüa.
Yrjö ei pidanud seda kunagi vastumeelseks.
Ta teadis, et see on töö, mida ta tahab teha.
Kui Yrjö alustas tööd Koratis, olin ma seal,
kui kogudusehoone sisse õnnistati.
Yrjö oli töötanud seal juba mitu aastat.
Kui ta sinna läks - 500 000 elanikuga Helsingi suurusesse linna,
oli seal kaks kristlast, kellest ühel oli pidalitõbi.
Yrjö hakkas koos äiaga nende ümber kogudust ehitama.
Tema äi Raul Laine suri peagi.
Yrjö hakkas ehitama palvekoda. Tol ajal oli tema saatja-koguduse
rahaline olukord nii raske, et ta ei julgenud luba küsida
ning tema kohalikku kogudusse kuulus tol ajal 25 vaest inimest.
Inimlikult ei olnud ehitamiseks mingit võimalust,
kuid tal oli nägemus ja ta alustas tööd.
Ka raamatupidaja lahkus töölt, kuna ei uskunud selle majandamise edusse.
Yrjö alustas ehitust ühe dollariga, ostis laenuga maatüki
ja sellest läks kõik käima.
Kahe aasta pärast oli palvekoda püsti.
Kui Yrjö seal tööd alustas, kasvas väike 25-liikmeline kogudus
kiirest sajani.
Hoone sisseõnnistamisüritusel oli rahvast ka teistest kogudustest,
kuid kohal olid kõik lähiümbruse elanikud.
Hoone hoovis näidati Jeesuse filmi, mida vaatasid eelkõige lapsed,
kuid rahvast oli õues tohutul hulgal ja sisse poleks nad äragi mahtunud.
Pimedal ajal oli hea filmi väljas näidata.
Vastuvõtt oli väga positiivne - keegi ei olnud selle töö vastu.
Ühel hommikul, kui enne töö algust palvetasime,
nägin ilmutuse, kus surnud mees tõusis üles killustikust.
Mõtlesin, mida see võib tähendada.
Sisseõnnistamisteenistusel ütles pidalitõbine mees,
kes oli üks kohalikest kristlastest, et see pole esimene kogudus,
mis siia sünnib; siin on ka varem kogudus olnud.
See oli lihtsalt välja surnud, kuid ärkas nüüd taas ellu.
Siis mõistsin, et ilmutus tähendas kogudust,
mis seal oli varem olnud ja nüüd taas ellu ärkas.
Koguduse kasv oli väga võimas.
Mõne aastaga rajati viis uut kogudust,
mis on omakorda rajanud juba uusi kogudusi.
Yrjö mitte ainult ei teinud seal tööd,
vaid õpetas ka teisi seda tegema ja evangeeliumi kuulutama.
Imetlesin seda, kuna paljud misjonärid
alustavad tööd ja jäävad ise selle eest hoolitsema,
kuid Yrjöl oli oma koguduse jaoks vaid üks nägemus -
teha ennast nii ruttu kui võimalik ebavajalikuks.
Ja ta tegigi seda - koguduses usule tulnute seast
tõusis kogudusele pastor, kes pärast teda tööd jätkas.
Pärast Koratist lahkumist alustas Yrjö Bangkokis uut tööd.
Tema piirkonnas elab 2,6 mln inimest, kes pole kunagi evangeeliumi kuulnud.
Yrjö on alati tahtnud kuulutada evangeeliumi seal,
kus keegi pole varem tööd teinud.
On huvitav näha, mida tulevik toob,
kuna Yrjöl on pidevalt uusi nägemusi ja ta ei jää kunagi paigale.
- Nii rääkis sinu pikaaegne sõber Esa Juutilainen,
kes hakkab vastutama Tai töö eest siin Soomes.
Kui töö seal käima läheb, kuidas saavad soomlased kaasa lüüa?
- Olen alati tahtnud Soomega häid sidemeid pidada,
et soomlased sinna külla tuleksid. Seal saab koos tänavatööd teha,
korraldada koos üritusi.
Tursim on nii palju kasvanud, et seda võib ära kasutada
ka inimeste aitamiseks.
- Töö sarnaneks paljuski One Way lühematele misjonireisidele.
- Täpselt. Avastasin One Ways "Operatsiooni Öö",
"Reede Kristusele" - just seda ongi vaja.
- Milline ajagraafik sul meeles mõlgub?
- Mina olen perega juba valmis, kuid Jumal juhatab tihti nii,
et töö algab, kui formaalsused on korras.
Tänapäeval ei ole enam nii kerge lihtsalt minna ja teha.
Peab sõlmima erinevaid lepinguid ning ajama ametiasju.
Nende sooritamine otsustab graafiku.
- Aitäh intervjuu eest!
Tere tulemast One Way Missioni tööle!
- Aitäh.
Nüüd on käes õpetusosa, kus räägib Hannu Äimänen,
kes on üks meie paljudest õpetajatest.
Hannu on ka One Way Missioni õigusnõunik.
Armu teile ja rahu Jumalalt, meie Isalt
ja Issandalt Jeesuselt Kristuselt.
Mul mõlgub meeles Ilmutusraamatu 3. peatüki 13 esimest salmi.
Need kõlavad nii - Ja Sardese koguduse inglile kirjuta:
Nõnda ütleb see, kellel on seitse Jumala vaimu ja need seitse tähte:
Ma tean sinu tegusid, et sul on nimi, et sa elad, aga oled surnud!
Saa valvsaks ja kinnita muid, kes on suremas;
sest mina ei ole leidnud, et su teod oleksid täielised
minu Jumala ees! Siis mõtle, kuidas sa sõna vastu võtsid
ja kuulsid, ja pea seda ning paranda meelt!
Kui sa nüüd ei valva, tulen ma kui varas ja sina ei tea,
mil tunnil ma su peale tulen.
Ometi on sul ka Sardeses mõned nimed, kes ei ole reostanud oma riideid,
ja nad peavad minuga käima valgeis riideis,
sest nad on seda väärt.
Kes võidab, see riietatakse nõnda valgete riietega
ja mina ei kustuta tema nime eluraamatust,
ja ma tahan tunnistada tema nime oma Isa ees ja kõigi inglite ees.
Kellel kõrv on, see kuulgu, mis Vaim kogudustele ütleb!
Ja Filadelfia koguduse inglile kirjuta:
Nõnda ütleb Püha, Tõeline, kelle käes on Taaveti võti
ja kes avab ja ükski ei sule; kes suleb ja ükski ei ava:
Ma tean sinu tegusid. Vaata, ma olen seadnud su ette avatud ukse
ja ükski ei suuda seda sulgeda; sest sul on pisut rammu,
ja sa oled pidanud mu sõna ega ole salanud mu nime!
Vaata, ma annan saatana kogudusest mõned,
kes ütlevad endid juudid olevat, aga ei ole, vaid valetavad!
Vaata, ma teen, et nad tulevad ja kummardavad sinu jalgade ette
ja tunnevad ära, et ma sind olen armastanud!
Et sa mu kannatlikkuse sõna oled pidanud,
siis minagi tahan sind hoida kiusatustunni eest,
mis on tulemas kogu maailma peale neid kiusama, kes maa peal elavad.
Ma tulen nobedasti; pea kinni, mis sul on,
et ükski sinu krooni ei võtaks!
Kes võidab, selle ma teen sambaks oma Jumala templis,
ja tema ei lähe sealt enam välja, ja ma kirjutan tema peale
oma Jumala nime ja oma Jumala linna nime,
Uue Jeruusalemma, mis maha tuleb taevast,
minu Jumala juuerst, ja oma uue nime.
Kellel kõrv on, see kuulgu, mis Vaim kogudustele ütleb!
Kas oled teel taevasse või põrgusse?
Kas oled sardeslane või filadelflane?
Jeesus rääkis kahest kogudusest. Mõlemad alustasid hästi,
kuid juhtus midagi ja nüüd käivad nad eri teed.
Enne sellesse sukeldumist, paar sõna Ilmutusraamatu kohta.
Ma ei tea, kas oled seda lugenud, kuid üldjoontes on see raske raamat,
vähemalt nii arvatakse.
Jumal tahab seda meile avada vähemalt nii palju,
kui igaüks meist mingil ajal vajab.
Ära hakka tungrauainimeseks, see ei avane vägisi.
Paljud püüavad vägisi Ilmutuseraamatut avada,
kuid nii jõutakse väga veidrate tõlgendusteni.
Saksa teoloog Karl Hartenstein uuris Ilmutusraamatut 25 aastat
ja tal oli sellesse väga alandlik suhtumine.
Ta ütles, et Ilmutusraamatu ees tuleb põlvitada
ja seda mõistab see, kes teab midagi ka pisaraist,
valust, probleemidest ja muredest.
Ilmutusraamatu 2. ja 3. peatükk sisaldavad kirju kogudustele,
inglipost kogudustele ja neid on hea lugeda tervikuna.
Nad on otsekui pihipeegel kogudusele ja igale kristlasele.
Kui loed need läbi ja miski sind ei puuduta,
sa ilmselt ei mõista kunagi Ilmutusraamatut.
Kui loed seda alandlikult, palvetades,
siis Jumal avab sulle, mida sealt vajad.
Minu jaoks on Ilmutusraamat vaatamata kõigile õudustele
väga hingehoidlik raamat.
Jumal lubab oma koguduse kohale viia.
Nagu üks armeekaaslane ütles - siin toimuv ei mõjuta kojuminekut.
Jeesus rääkis kahest kogudusest. Üks neist oli Sardese kogudus.
Väliselt nägi see hea välja, kuid oli seesmiselt kaotanud
tunnetuse Jeesusest.
Filadelfia kogudus oli väike ja tagasihoidlik,
väliselt ei midagi erilist,
kuid see oli elav kogudus, neil oli elav Jeesuse tunnetus.
Sardeslased olid kaotanud seesmise Jeesuse tunnetuse
ning koguduse liikmed olid teel hukatusse.
Üks sardeslaste tundemärk
on muretus enda ja teiste hinge olukorra suhtes.
Kunagi nägi Päästearmee asutaja William Booth nägemuse,
kus suurest, kohisevast, tormisest merest tõusis suur mägi,
kus oli eend, millel istus rahvast,
nad käisid omavahel läbi ja neil oli hea olla.
See rääkis edukast kogudusest.
Meres oli Jeesus. Ta päästis hukkujaid
ja hüüdis eendilolijaile, et nad appi tuleksid.
Kuid keegi ei hoolinud. Kas sina hoolid?
Kas mina hoolin? Küsin seda ka endalt.
Sardes oli väga edukas kogudus, Lüüdia pealinn,
kus valitses väidetavalt maailma rikkaim kuningas Kroisos.
Mõnda aega oli see üks jõukamaid ja edukamaid linnu,
vaibategemiskeskus, kus valmistati valget villa.
Seal oli ka esimene riigi tagatisega maksevahendiks vormitud raha.
Linn oli kuulus luksusliku ja moraalitu eluviisi poolest
ning teenis keisrit, kuid eelkõige Artemist.
Linn oli ehitatud kõrgele mäele ja seda oli peaaegu võimatu vallutada.
Jeesus ütles 3. peatükis: Ma tean sinu tegusid,
et oled elavate kirjas, kuid oled surnud.
Vanas tõlkes öeldakse: Ma tean sinu tegusid,
et sul on nimi, et sa elad, aga oled surnud!
Saa valvsaks ja kinnita muid, kes on suremas;
sest mina ei ole leidnud, et su teod oleksid täielised
minu Jumala ees!
Siis mõtle, kuidas sa sõna vastu võtsid ja kuulsid,
ja pea seda ning paranda meelt!
Kui sa nüüd ei valva, tulen ma kui varas ja sina ei tea,
mil tunnil ma su peale tulen.
Jeesus rääkis väga konkreetselt, nagu alati,
kui Ta tahab meile midagi öelda.
Sardest peeti vallutamatuks.
Ometi vallutati see vähemalt kaks korda,
kui valvurid tukkusid ja vaenlane üllatas neid.
Kuidas sinuga lood on?
Milline on sinu suhe Jumalaga?
Kas oled kristlane, kellel on Jeesusega elav suhe,
või magad sa?
Kui oled sardeslane, oled vaid nime poolest kristlane.
Nime poolest kristlane arvab, et kõik on korras.
Ta ei muretse ei enda ega teiste hinge pärast.
Ta usub, et Jumal aktsepteerib teda sellisena nagu ta on,
enda meelest hea elu tõttu.
Sellisel suhtumisel on väga tõsised tagajärjed.
Nime poolest kristlastel ei ole elavat suhet Jeesusega
või nad on sellest ja usust loobunud.
Kui meeleparandust ei toimu, kustutatakse nad Eluraamatust.
See on raske ja tõsine asi.
Jeesusel on sardeslastele tõsine sõnum.
Tule ja pöördu tagasi Tema juurde.
Ei tasu kiirustada vales suunas.
Kuigi see on raske, nagu keegi ütles -
parem õudne lõpp kui lõputu õudus.
See sõnum on tõesti tõsine.
Too kogudus oli kunagi elav, kuid midagi läks väga valesti.
Nad uskusid vormelit - kord päästetud, alati päästetud.
Arvan ise, et Piibel ei õpeta seda.
Filadelfia koguduse olukord oli veidi erinev.
Filadelfia linna rajas Pergamoni kuningas Attalos II
ca 140 e.Kr.
'Philadelphos' tähendab vennaarmastajat, sõpra.
Kas sina armastad oma vendi-õdesid?
Kogudus oli kannatanud mitmete maavärinate käes,
see oli väike ja tagasihoidlik, kuid selle tugevus oli Jumala Sõnas.
Kas sina toetud Jumala Sõnale?
Olen mõelnud, kui häbematult vähe usklikud Piiblit loevad
ja siis imestavad, miks nende usuelu nii vaevaline on?
Jeesus ütles: et inimene ei ela üksipäinis leivast,
vaid igast sõnast, mis lähtub Jumala suust.
Kui juba Jeesus nii ütles -,
Jeesus oli usin piiblilugeja, Tema Piibel oli Vana Testament -,
kui Jeesus nii ütles, vajame ilmselt Piiblit sama palju.
Kui Piibli kätte võtad, märkad, et see on armastuskiri sulle.
See ei ole mingi tühine sõna.
Selles on jõud viia sind surmast ellu,
kui Püha Vaim teeb Jumala Sõna sinu jaoks elavaks.
Maailm imetleb inimese jõudu, oskusi, võimeid ja võimalusi,
kuid Piibel ütleb sellest kõigest lahti ja rõhutab Jeesust
nii nagu täna siin on rõhutatud.
Piibel rõhutab Jeesust.
Paulus ütles, et on pigem nõrk, et Jumala vägi asuks temasse
ja ta oligi võimsalt täis Jumala väge.
Ta oli võimas rakett Jumala käes.
Sinulgi on luba nõrk olla ja tulla Jeesuse ette nõrgana.
Ta tahab teha meid usus tugevaks, kuid võid tulla Tema juurde nõrgana,
sa ei pea midagi näitlema ega nõudma.
Keegi meist ei ole eriliselt tugev.
Kui keegi on Jeesuse lähedal, muutub ta väikeseks.
Ta ei vaja mainet, austust ja kõrget positsiooni.
Kui keegi on Jeesuse lähedal, vaatab Ta imet
ja selle kõrval kahvatub kõik, mida maailma pakub.
Sellel laulul on head sõnad.
Filadelflaste saladus oli elav suhe Jeesuse Kristusega.
Kui tahad sellist suhet Jeesusega, ütle Talle ja Ta annab meeleldi.
Üks Filadelfia koguduse tundemärke oli see, et neil ei olnud rahu,
kui nende ümber oli inimesi, kes ei tundnud Jeesust.
Seetõttu avas Jeesus neile ukse. Usun, et see oli Issanda tööks.
Ilmutuse 3:7 ütleb: Nõnda ütleb Püha, Tõeline,
kelle käes on Taaveti võti ja kes avab ja ükski ei sule;
kes suleb ja ükski ei ava.
Taaveti võtme valvur on Jeesus. Selle aluseks on Jesaja 22:22.
See räägi Eljakimist, kellel oli ligipääs
kuninga aardekambrisse, kes sai sealt anda kõigile
vastavalt vajadusele.
Jeesusel on võim anda igaühele meist mida tahes.
Võid tulla aardekambrisse ja võtta, mida Jeesus tahab anda.
Kui Ta avab sulle uue ukse, ei saa seda keegi sulgeda.
Kui Ta sulgeb mõne raskuse ukse, ei suuda keegi seda enam avada.
Võimalik, et Jeesus on avanud sulle uue ukse.
Paljud on kogenud elus probleeme, muresid, raskusi
ja vastuseisu.
Kuid need on üks Jumala viise meid uue jaoks ette valmistada.
Ta tahab suretada meist välja kõik vana, et asemele tuleks uus.
Võid tulla Issanda aardekambrisse ja Ta annab sulle midagi sinu elu jaoks.
Keegi võib leida sealt midagi, mis annab tema elule uue tähenduse.
Keegi võib leida uue inimsuhte, kellelegi avaneb uus töökoht jne.
Eelkõige tahab Issand seda, et meile avaneks tugev suhe Temaga.
Trööstiv suhe. Jeesus on täis armu ja tõde.
Inimesed arvavad tihti, et peame kõvasti pingutama,
Jumal ei vasta meile tingimata ja taevas on otsekui kivist,
kuid Piibel ei õpeta seda.
Jeesus on täis halastust.
Kui sa ei ole halastust kogenud, tule Jeesuse juurde.
Saad seda Temalt kindlasti.
Jeesus ütleb igaühele, kellele avatakse midagi uut:
pea kinni, mis sul on, et ükski sinu krooni ei võtaks!
See uks on eelkõige Jeesus ise.
See tähendab, et ta on avanud tee Jumala südamesse,
kõige pühamasse paika.
See tähendab, et ka Jeesuse süda on sinu jaoks täiesti avatud.
Ta tahab sulle südant puistata.
Mõtle: Kõikvõimas Jumal tahab end sulle avada,
rääkida oma mõtetest ja plaanidest sinu jaoks.
Saad olla tema usaldusalune.
Kas on suuremat au?
Jeesus ütles, et tema on tee, tõde ja elu.
Keegi ei tule Isa juurde, muidu kui Tema kaudu.
Kõige tähtsam on inimese pääste.
Jeesus ütles, et mis kasu on inimesel sellest,
kui ta kogu maailma kasuks saaks, kuid kaotaks oma hinge?
Millega saaks ta oma hinge tagasi lunastada?
Selle ukse kaudu võivad ilmselt kõik päästetud saada,
isegi advokaadid.
Advokaat on see, kes päästab ühe inimese omandi
teisele minemast seda enda nimele kirjutades.
Mida tahab Jeesus öelda? Kahte asja.
Esiteks, ära paaduta oma südant.
Kui sa ei ole veel Kristust kohanud, ära tee oma südant kõvaks,
vaid pöördu Tema poole, kahetse oma patte ja usu,
et kõik su patud on ristil lepitatud.
Ainus patt, mis viib hukatusse, on uskmatus.
Kõik muud patud on pandud Kolgata ristile
ja uskmatus tähendab, et Jeesus ei kõlba sulle.
Teiseks tahab Jeesus öelda, et kui sinu suhe Temaga on korras,
jätka julgesti ja ustavalt.
Jeesus andis Peetrusele ja kogu kogudusele taevariigi võtmed.
Sul on Jeesuse loal Jeesuse jüngrina võim avada taevas,
anda Tema nimel patte andeks või need alles jätta.
Saad teha Issandaga koostööd.
Jeesus ütles filadelflastele:
Et sa mu kannatlikkuse sõna oled pidanud,
siis minagi tahan hoida sind kiusatustunni eest,
mis on tulemas kogu maailma peale neid kiusama, kes maa peal elavad.
Arvan, et see kiusatustund tähendab Viimast Kohtupäeva.
Igaüks saab kutse Jumala riiki - pulmakutse.
Võid vastata sellele jaatavalt või eitavalt.
Soovitan vastata jaatavalt.
Kui sa seda vastu ei võta, saad kohtukutse
ja sind viiakse kohtu ette kasvõi vastu tahtmist.
Kohtuotsuseks on igavene hukatus.
Kui oled sardeslane või koged, et oled sarnases situatsioonis,
ei ole see lootusetu olukord.
Jeesus õhutab sind enda poole pöörduma.
Tule Tema juurde, tule risti juurde,
tule sinna, kuhu sind on ristitud.
Jeesus palub sul pöörduda ja uskuda evangeeliumisse,
sellesse, et Ta viis sinu eest kõik Kolgata ristile,
kõik patud on andeks antud ja seadus on täidetud.
Pead selle vaid ausalt usus vastu võtma.
Oled Jumalale kallis ja Ta ei taha, et keegi hukka läheks.
Hukatus on kuradi ja tema inglite jaoks.
Kahjuks satuvad mõned hukatusse oma tööõnnetuse tõttu -
Jeesus ei kõlba neile.
Sinul, kes oma patte kahetsed, on luba uskuda,
et need on Jeesuse veres ja nimes andeks antud.
Sind päästab Jeesuse veri ja kaitsekõne,
mille Ta pidas sinu eest Kolgata ristil.
See on parim võimalik eales peetud kaitsekõne.
Kui sa pole kindel, kas oled kirjas Eluraamatus,
tule julgelt Jeesuse juurde. Lähme koos.
Võime tänase teenistuse järel minna koos Jeesuse juurde
ja rääkida Talle, mis meid vaevab ning võtta vastu arm,
mida Ta igaühele pakub.
Kutsun sind Jeesuse juurde tulema ja Teda järgima.
Jeesus tõotab meile võidukrooni, kui pead lõpuni kinni sellest,
mida Ta on sulle andnud, ja hoiad lõpuni kinni Jeesusest,
ükskõik mis ka ei juhtuks.
Ära karda tulevikku, et sa ei pea vastu.
Keegi ei pea omas jõus vastu, kuid see polegi vajalik.
Jeesus on lubanud igaühe taevasesse kodusse viia.
Tema hoolitseb selle eest. Temas oled sa võitja juba nüüd.
Ta ei päästnud sind selleks, et keset teekonda maha jätta,
vaid selleks, et jõuaksid koju.
Ta tahab teha sinust samba Jumala kojas.
Meid ootab seal ees midagi täiesti uut.
Tapani Suonto laulab hästi:
Siis on sul lõpuks selge seik, et ristil su võit on täielik.
Kui tuhanded unelmad maetud on mulda,
jõuad kohale sinna, kus tänavad kullast.
Vaikime hetkeks palveks.
Kallis Jeesus. Aitäh, et tulid otsima
ja päästma seda, mis on kadunud.
Näed meist igaühte. Vaata sügavale meie südameisse.
Toome sinu ette kõik oma patud.
Kui on keegi, kellel pole sinuga mingit suhet,
palume, et see võiks täna alata.
Palume sult jõudu minna Püha Vaimu armus
julgelt edasi oma eluga.
Täname, et kõik on valmis, kõik on lunastatud
ja kõik on sinus, Jeesus, täiuslik.
Anna meile jõudu koju välja jõuda
ja aitäh, et tahad meid kõiki sinna toimetada.
Isa, Poja ja Püha Vaimu nimel. Aamen.
See on tänaseks kõik.
Aitäh, et olid meiega!
Loodetavasti kohtume nädala pärast!
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi